15 rowers skiet glo 2 polisiemanne | Maroela Media
Kapt. Thulani Zwane het Maandag gesê die voorval het in Bulwer plaasgevind. "Die groep gewapende rowers was steeds op die toneel toe die twee konstabels by die winkelsentrum opgedaag het," het Zwane gesê. "Die konstabels is in hul bene geskiet en van hul vuurwapens beroof."
"Die groep mans het 'n onbekende hoeveelheid kontant, lugtydkoeponne en sjokolade gesteel voordat hulle met 'n Colt-bakkie gevlug het."
Zwane het gesê die groep het ook 'n voertuig gekaap toe hulle gevlug het. Albei voertuie is later verlate gevind. Die polisie het beslag gelê op 'n gedeelte van die gesteelde voorraad.